Diari Oficial de la Generalitat Valenciana


Sumari del DOGV 4281, del 28-06-2002 (2002/6482)

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució UE2R04 del Pla General d'Ordenació Urbana de Vinaròs.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6482


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució UE2R04 del Pla General d'Ordenació Urbana de Vinaròs. [2002/A6482]
  
En data 21 de març de 2002, registre d'entrada 003967, el senyor Fernando Blanch Arasa, en representació de la mercantil Límite Sur, SL, presenta davant de l'Ajuntament la documentació per al desenvolupament i gestió de la unitat d'execució UE2R04 del Pla General d'Ordenació Urbana.
  
La documentació presentada s'ha sotmés a un informe tècnic, on es conclou que la documentació es troba completa i complix els requisits i el contingut dels articles 32.a i b i 29.4 de la Llei 6/1994, Reguladora de l'Activitat Urbanística (LRAU).
  
Vist el que s'ha exposat i de conformitat amb el que disposen els articles 45 i 46 de la LRAU, resolc:
  
- Exposar al públic, durant el termini de 20 dies, en un diari d'informació general i en el Diari Oficial de la Generalitat Valenciana, l'alternativa tècnica del programa d'actuació integrada, presentada per la mercantil Límite Sur, SL, per al desenvolupament urbanístic de la unitat d'execució UE2R04.
  
- Durant el termini de 20 dies hàbils des de la publicació de l'anunci d'informació pública en el Diari Oficial de la Generalitat Valenciana, darrera publicació de l'edicte, qualsevol persona interessada podrà presentar al·legacions i alternatives tècniques a l'exposada al públic, amb el contingut de l'article 32.a i b de la LRAU, al Registre General de l'Ajuntament.
  
- Així mateix, qualsevol persona interessada podrà presentar en una plica tancada proposicions juridicoeconòmiques durant els cinc dies hàbils següents al venciment del termini indicat amb anterioritat.
  
- Els terminis adés assenyalats es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
- L'acte d'obertura de pliques s'efectuarà en la següent data hàbil a la conclusió del termini per a presentar-les a l'Ajuntament.
  
- Durant tot el procediment podran ser objecte de consulta a l'Ajuntament les al·legacions i alternatives tècniques que s'hi presenten. Així mateix, totes les actuacions podran ser objecte de consulta i al·legacions per la persona interessada durant els 10 dies següents al d'obertura de pliques.
  
Cosa que es fa pública perquè se'n prenga coneixement, als efectes indicats anteriorment i als disposats en l'article 57 de la LRAU.